b'\n_START_ARTICLE_\nLouis de Etruria\n_START_SECTION_\nBiografie\n_START_PARAGRAPH_\n\xc3\x8en timp ce Louis st\xc4\x83tea \xc3\xaen Spania, Ducatul de Parma era ocupat de trupele franceze din 1796.  Napoleon Bonaparte, care cucerise mare parte din Italia \xc8\x99i voia s\xc4\x83 c\xc3\xa2\xc8\x99tige Spania ca aliat \xc3\xaempotriva Angliei, a propus s\xc4\x83 compenseze Casa de Bourbon pentru pierderea Ducatului de Parma cu regatul Etruria, un stat nou pe care Napoleon l-a creat din Marele Ducat al Toscanei. Acest lucru a fost agreat prin Tratatul de la Aranjuez (1801)._NEWLINE_Louis trebuia s\xc4\x83-\xc8\x99i primeasc\xc4\x83 investitura de la Napoleon la Paris, \xc3\xaenainte s\xc4\x83 ia \xc3\xaen posesie Etruria. Louis, so\xc8\x9bia \xc8\x99i fiul s\xc4\x83u au c\xc4\x83l\xc4\x83torit incognito prin Fran\xc8\x9ba sub numele de contele de Livorno. Dup\xc4\x83 ce a fost investit ca rege la Paris, Louis \xc8\x99i familia sa au ajuns \xc3\xaen noua lor capital\xc4\x83, Floren\xc8\x9ba, \xc3\xaen august 1801._NEWLINE_\xc3\x8en 1802, Louis \xc8\x99i so\xc8\x9bia sa \xc3\xaens\xc4\x83rcinat\xc4\x83 au c\xc4\x83l\xc4\x83torit \xc3\xaen Spania pentru a participa la o nunt\xc4\x83 dubl\xc4\x83: a fratele Mariei Luisa, Ferdinand, \xc8\x99i a surorii ei mai mici  Maria Isabel. Acolo Maria Louisa a n\xc4\x83scut-o pe fiica ei Marie Louise Charlotte. Cuplul s-a \xc3\xaentors acas\xc4\x83 \xc3\xaen decembrie, c\xc3\xa2nd starea de s\xc4\x83n\xc4\x83tate a lui Louis s-a \xc3\xaenr\xc4\x83ut\xc4\x83\xc8\x9bit \xc8\x99i, \xc3\xaen mai 1803, a murit la v\xc3\xa2rsta de aproape 30 de ani, posibil \xc3\xaen timpul unei crize de epilepsie._NEWLINE_A fost succedat de fiul s\xc4\x83u, Carol Louis ca regele Louis al II-lea al Etruriei, sub regen\xc8\x9ba mamei sale Maria Louisa.\n_START_SECTION_\nC\xc4\x83s\xc4\x83torie \xc8\x99i copii\n_START_PARAGRAPH_\n\xc3\x8en 1795 Louis, Prin\xc8\x9b Ereditar de Parma, s-a dus la curtea Spaniei pentru a-\xc8\x99i finaliza educa\xc8\x9bia. Exista o \xc3\xaen\xc8\x9belegere \xc3\xaentre cele dou\xc4\x83 familii regale ca Louis s\xc4\x83 se c\xc4\x83s\xc4\x83toreasc\xc4\x83 cu una dintre fiicele regelui Carol al IV-lea. Se anticipa c\xc4\x83 se va c\xc4\x83s\xc4\x83tori cu infanta Maria Amalia, cea mai mare fiic\xc4\x83 nem\xc4\x83ritat\xc4\x83 a lui Carol. Maria Amalia avea 15 ani, era timid\xc4\x83 \xc8\x99i melancolic\xc4\x83. Louis, care era timid \xc8\x99i rezervat, a preferat-o pe sora ei mai mic\xc4\x83, Maria Louisa, care de\xc8\x99i avea numai 13 ani ar\xc4\x83ta mai bine \xc8\x99i era mai vesel\xc4\x83. Toate cele patru fiice ale lui Carol al IV-lea erau scunde \xc8\x99i simple dar Maria Luisa era istea\xc8\x9b\xc4\x83, vioaie \xc8\x99i amuzant\xc4\x83._NEWLINE_Ea avea p\xc4\x83rul negru ondulat, ochi c\xc4\x83prui \xc8\x99i un nas grecesc. De\xc8\x99i nu era frumoas\xc4\x83, fa\xc8\x9ba ei era expresiv\xc4\x83 \xc8\x99i era plin\xc4\x83 de via\xc8\x9b\xc4\x83. Era generoas\xc4\x83, m\xc4\x83rinimoas\xc4\x83 \xc8\x99i evlavioas\xc4\x83._NEWLINE_Louis a fost numit infante al Spaniei \xc8\x99i s-a c\xc4\x83s\xc4\x83torit cu Maria Luisa la 25 august 1795 \xc3\xaen La Granja, San Ildefonso. \xc3\x8en acela\xc8\x99i timp a avut loc \xc8\x99i c\xc4\x83s\xc4\x83toria Mariei Amalia care s-a m\xc4\x83ritat cu unchiul ei mult mai \xc3\xaen v\xc3\xa2rst\xc4\x83, infantele Antonio Pascual._NEWLINE_C\xc4\x83s\xc4\x83toria \xc3\xaentre dou\xc4\x83 personalit\xc4\x83\xc8\x9bi diferite s-a dovedit a fi fericit\xc4\x83, de\xc8\x99i a fost umbrit\xc4\x83 de s\xc4\x83n\xc4\x83tatea precar\xc4\x83 a lui Louis. Louis era fragil, suferea de probleme de piept \xc8\x99i \xc3\xaen urma unui accident din copil\xc4\x83rie c\xc3\xa2nd s-a lovit cu capul de o mas\xc4\x83 de marmur\xc4\x83, a suferit de crize de epilepsie. Cu trecerea anilor s\xc4\x83n\xc4\x83tatea lui s-a deteriorat \xc8\x99i a ajuns s\xc4\x83 fie tot mai dependent de so\xc8\x9bia sa. _NEWLINE_T\xc3\xa2n\xc4\x83rul cuplu a r\xc4\x83mas \xc3\xaen Spania \xc3\xaen primii ani de c\xc4\x83s\xc4\x83torie, care a fost cea mai fericit\xc4\x83 perioad\xc4\x83 a vie\xc8\x9bii lor. Deoarece Maria Luisa avea numai treisprezece ani atunci c\xc3\xa2nd s-a c\xc4\x83s\xc4\x83torit, primul ei copil nu s-a n\xc4\x83scut dec\xc3\xa2t peste patru ani. Primului ei fiu, Carol Louis, s-a n\xc4\x83scut la Madrid la 22 decembrie 1799._NEWLINE_Ulterior, cuplul a vrut s\xc4\x83 mearg\xc4\x83 la Parma, dar Carol al IV-lea \xc8\x99i so\xc8\x9bia sa au fost reticen\xc8\x9bi \xc3\xaen a permite plecarea lor. Ei au r\xc4\x83mas \xc3\xaen Spania p\xc3\xa2n\xc4\x83 \xc3\xaen prim\xc4\x83vara anului 1800 \xc8\x99i au avut re\xc8\x99edin\xc8\x9ba la Palatul din Aranjuez.'